b'\n_START_ARTICLE_\nMihail Kalinin\n_START_SECTION_\nVia\xc8\x9b\xc4\x83 timpurie\n_START_PARAGRAPH_\nS-a n\xc4\x83scut \xc3\xaentr-o familie \xc8\x9b\xc4\x83r\xc4\x83neasc\xc4\x83 din Verhniaia Troi\xc8\x9ba (\xd0\x92\xd0\xb5\xd1\x80\xd1\x85\xd0\xbd\xd1\x8f\xd1\x8f \xd0\xa2\xd1\x80\xd0\xbe\xd0\xb8\xd1\x86\xd0\xb0), gubernia Tverskaia, Rusia. S-a mutat \xc3\xaen Sankt Peterburg \xc3\xaen 1889 \xc8\x99i a devenit muncitor metalurg. \xc3\x8en 1898 a intrat \xc3\xaen r\xc3\xa2ndurile Partidul Social Democrat al Muncii din Rusia (\xd0\xa0\xd0\xa1-\xd0\x94\xd0\xa0\xd0\x9f).\n_START_SECTION_\nDin 1917\n_START_PARAGRAPH_\nDin martie 1919 p\xc3\xa2n\xc4\x83 \xc3\xaen 1938 a fost Pre\xc8\x99edintele Comitetului Executiv Unional, \xc8\x99eful oficial al statului, denumirea neoficial\xc4\x83 fiind aceea de \xe2\x80\x9ec\xc4\x83petenia \xc3\xaentregii uniuni\xe2\x80\x9d (rus\xc4\x83 \xd0\xb2\xd1\x81\xd0\xb5\xd1\x81\xd0\xbe\xd1\x8e\xd0\xb7\xd0\xbd\xd1\x8b\xd0\xb9 \xd1\x81\xd1\x82\xd0\xb0\xd1\x80\xd0\xbe\xd1\x81\xd1\x82\xd0\xb0). Titlul a fost schimbat mai t\xc3\xa2rziu \xc3\xaen Pre\xc8\x99edintele Prezidului Sovietului Suprem. Kalinin a r\xc4\x83mas \xc8\x99ef al statului p\xc3\xa2n\xc4\x83 \xc3\xaen 1946. Kalinin a fost membru supleant al Politburo din 1919 p\xc3\xa2n\xc4\x83 \xc3\xaen 1925, c\xc3\xa2nd a devenit membru plin. A r\xc4\x83mas membru p\xc3\xa2n\xc4\x83 \xc3\xaen 1946.\n_START_SECTION_\nTimpurile Marii Epur\xc4\x83ri Sovietice\n_START_PARAGRAPH_\n\xc3\x8en timpul Marii Epur\xc4\x83ri, mul\xc8\x9bi cet\xc4\x83\xc8\x9beni i-au scris lui Kalinin peti\xc8\x9bii \xc3\xaen care era cerut\xc4\x83 reconsiderarea soartei unor condamna\xc8\x9bi. Interven\xc8\x9biile lui Kalinin au fost de ajutor condamna\xc8\x9bilor, ceea ce i-au adus supranumele de \xe2\x80\x9eKalinin, bunicul binevoitor\xe2\x80\x9d (\xc3\xaen timp ce Stalin era \xe2\x80\x9ep\xc4\x83rintele drag\xe2\x80\x9d al tuturor cet\xc4\x83\xc8\x9benilor sovietici). \xc3\x8en acela\xc8\x99i timp \xc3\xaens\xc4\x83, Kalinin, al\xc4\x83turi de al\xc8\x9bi membri ai Politburo-ului, semna liste care aprobau execu\xc8\x9biile individuale sau de grup (precum cele care autorizau masacrul de la Katyn).\n_START_SECTION_\nRetragere din via\xc8\x9ba politic\xc4\x83\n_START_PARAGRAPH_\nS-a retras din via\xc8\x9ba public\xc4\x83 \xc3\xaen 1946 \xc8\x99i a murit la scurt\xc4\x83 vreme dup\xc4\x83 aceea la Moscova. A fost \xc3\xaengropat \xc3\xaen necropola de la Zidul Kremlinului. Ora\xc8\x99ul Tver a purtat numele politicianului sovietic din 1931 p\xc3\xa2n\xc4\x83 \xc3\xaen 1990. Fostul ora\xc8\x99 german din Prusia R\xc4\x83s\xc4\x83ritean\xc4\x83 K\xc3\xb6nigsberg, cucerit \xc3\xaen 1945 de Armata Ro\xc8\x99ie \xc8\x99i \xc3\xaencorporat \xc3\xaen Uniunea Sovietic\xc4\x83, a fost redenumit Kaliningrad \xc3\xaen onoarea sa.'